cyanic-selkie/wikianc huggingface dataset:
কালোমুখ প্যারাপাখি
কালোমুখ প্যারাপাখি (বৈজ্ঞানিক নাম: Heliopais personatus) বা মুখোশপরা জলার পাখি Heliornithidae (হেলিওর্নিথিডি) গোত্র বা পরিবারের অন্তর্গত Heliopais (হেলিওপাইস) গণের এক প্রজাতির অত্যন্ত দুর্লভ লাজুক জলচর পাখি। কালোমুখ প্যারাপাখির বৈজ্ঞানিক নামের অর্থ মুখোশওয়ালা সূর্যসন্তান (গ্রিক helios = সূর্য, pais = শিশু; ল্যাটিন personatus = মুখোশপরা)। সারা পৃথিবীতে কেবল মাত্র গুটিকতক স্থানে এ পাখিরা বসবাস করে। পৃথিবীর মাত্র ৩৩ হাজার ৬০০ বর্গ কিলোমিটার এলাকা জুড়ে এদের বিস্তৃতি। বিগত কয়েক দশক ধরে এদের সংখ্যা আশঙ্কাজনক হারে ক্রমেই কমছে এবং এদের পূর্ববর্তী কয়েকটি বিচরণস্থলে সম্ভবত এরা বিলুপ্ত। সেকারণে আই. ইউ. সি. এন. এই প্রজাতিটিকে বিপন্ন বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে মোট কালোমুখ প্যারাপাখির সংখ্যা আনুমানিক ৬০০ থেকে ১৭০০টি বলে বার্ডলাইফ ইন্টারন্যাশনাল উল্লেখ করেছে। আবার আরেকটি হিসাবে এ প্রজাতিটির সদস্য সংখ্যা ১০০০ এর কম বলে ধারণা করা হয়েছে।
দক্ষিণ সুদান
মানবিক পরিস্থিতি
২০০৫ সালের সমন্বিত শান্তি চুক্তির সময়, দক্ষিণ সুদানে মানবিক চাহিদা ব্যাপক ছিল। যাইহোক, জাতিসংঘ মানবিক বিষয়ক সমন্বয় দপ্তর (ওসিএইচএ) এর নেতৃত্বে মানবিক সংস্থাগুলি স্থানীয় জনগণের জন্য ত্রাণ আনতে পর্যাপ্ত তহবিল নিশ্চিত করতে সক্ষম হয়েছিল। পুনরুদ্ধার এবং উন্নয়ন সহায়তার পাশাপাশি মানবিক প্রকল্পগুলি জাতিসংঘ এবং অংশীদারদের ২০০৭ সালের কর্ম পরিকল্পনায় অন্তর্ভুক্ত ছিল। সমগ্র সুদানের মাথাপিছু জিডিপি ১২০০ মার্কিন ডলার (৩.২৯ মার্কিন ডলার/দিন) হওয়া সত্ত্বেও, দক্ষিণ সুদানের জনসংখ্যার ৯০% এরও বেশি দৈনিক ১ ডলারের কম আয় করে।
২০০৭ সালে, জাতিসংঘের ওসিএইচএ (এলিয়ান ডুথোইটের নেতৃত্বে) দক্ষিণ সুদানে এর সম্পৃক্ততা হ্রাস করেছে, কারণ মানবিক প্রয়োজন ক্রমান্বয়ে হ্রাস পেয়েছে, কিন্তু উল্লেখযোগ্যভাবে এনজিও এবং সম্প্রদায়-ভিত্তিক সংস্থাগুলির পুনরুদ্ধার এবং উন্নয়ন কর্মকাণ্ডের উপর নিয়ন্ত্রণ হস্তান্তর করেছে।
২০১১ সালের মাঝামাঝি সময়ে উত্তর বাহর এল গজল এবং ওয়ারাপ রাজ্যে দুর্ভিক্ষের কারণে মৃত্যু হয়েছিল বলে জানা গেছে। যদিও উভয় রাজ্য সরকারই ক্ষুধার কথা অস্বীকার করেছিল, তবে তা মৃত্যুর কারণ হওয়ার পক্ষে যথেষ্ট গুরুতর ছিল।
কালোমুখ প্যারাপাখি
বিস্তৃতি
বাংলাদেশ, উত্তর-পূর্ব ভারত, মায়ানমার, থাইল্যান্ড, কম্বোডিয়া, লাওস, ভিয়েতনাম, মালয় উপদ্বীপ এবং ইন্দোনেশিয়ার জাভা ও সুমাত্রার গুটিকতক অঞ্চলে এ প্রজাতিটি দেখতে পাওয়া যায়। ১৯৯৬ সালে সুমাত্রায় সর্বশেষ একটি প্যারাপাখি দেখা যায়। জাভায় কেবলমাত্র একবারই পাখিটিকে দেখা গেছে। সুন্দরবনের বাংলাদেশ অংশে এদের নিয়মিত প্রজনন ও বিচরণ করতে দেখা গেছে। ভারতের ভরতপুর জেলায় এদের ২০০৬ সালে দেখা গেছে। আসামের উত্তরে এদের এখনও টিকে থাকার সম্ভাবনা রয়েছে। এছাড়া সম্প্রতি কম্বোডিয়া, থাইল্যান্ড ও মালয় উপদ্বীপেও এদের দেখতে পাওয়ার খবর পাওয়া গেছে। মায়ানমারের কাচিন প্রদেশের দুর্গম অঞ্চলে এদের সচরাচর দেখা যায়। একুশ শতকের প্রথম দিকে চালানো এক জরিপে এই অঞ্চলে এদের সন্তোষজনক বিচরণ লক্ষ্য করা গেছে। ধারণা করা হয়, কালোমুখ প্যারাপাখির সবচেয়ে বড় দলটি এ অঞ্চলেই বসবাস করে। এছাড়া সাম্প্রতিককালে কম্বোডিয়া আর মায়ানমারে এদের প্রজননের খবর পাওয়া গেছে।
দক্ষিণ সুদান
পানির সংকট
প্রায় অর্ধেক জনসংখ্যার এক কিলোমিটারের মধ্যে একটি সুরক্ষিত কূপ, স্ট্যান্ডপাম্প বা হ্যান্ডপাম্প হিসাবে সংজ্ঞায়িত একটি উন্নত পানির উৎসের প্রবেশ নেই। বিদ্যমান কয়েকটি পাইপযুক্ত পানি সরবরাহ ব্যবস্থা প্রায়শই ভালভাবে রক্ষণাবেক্ষণ করা হয় না এবং এগুলি যে পানি সরবরাহ করে তা প্রায়শই পান করার জন্য নিরাপদ নয়। বাস্তুচ্যুত ব্যক্তিরা ঘরে ফিরে আসা অবকাঠামোর উপর একটি বিশাল চাপ সৃষ্টি করে এবং ফলে এই খাতের দায়িত্বে থাকা সরকারি প্রতিষ্ঠানগুলো দুর্বল হয়ে পড়ে। পানি সরবরাহের উন্নতির জন্য অসংখ্য সরকারি সংস্থা এবং বেসরকারি সংস্থার কাছ থেকে উল্লেখযোগ্য বাহ্যিক তহবিল পাওয়া যায়।
কালোমুখ প্যারাপাখি
বিবরণ
কালোমুখ প্যারাপাখি বাহ্যিকভাবে পানকৌড়িদের মত মনে হলেও এদের দেহ বেশ বড় ও লম্বাটে। এদের দৈর্ঘ্য কমবেশি ৫৬ সেন্টিমিটার, ডানা ২৪ সেন্টিমিটার, ঠোঁট ৫ সেন্টিমিটার, পা ৪.৮ সেন্টিমিটার ও লেজ ১১ সেন্টিমিটার। স্ত্রী ও পুরুষ পাখির চেহারায় কিঞ্চিৎ ভিন্নতা রয়েছে। এর পিঠের দিক জলপাই-বাদামি ও পেটের দিকের রঙ কিছুটা ফিকে। ডানার প্রাথমিক পালকগুলো গাঢ় জলপাই-বাদামি। পা লিপ্তপাদ নয়, পায়ের আঙুলে ডুবুরি পাখির মত পাতা-পর্দা থাকে। পা ও পায়ের পাতা মটর-সবুজ রঙের। কপাল ও মুখাবয়ব কালো, চূড়ায় কালো ডোরা দেখা যায়। চোখের নিচ থেকে গলা পর্যন্ত দুই পাশে দুইটি কালো ডোরা নেমে গেছে। মুখাবয়বে কালো রঙের প্রাচুর্য এক ধরনের মুখোশের সৃষ্টি করে। প্রজাতিটির ইংরেজি নামের জন্য এই মুখোশ অনেকাংশে দায়ী। চোখের পেছন থেকে সাদা ডোরা ঘাড়ের পাশ পর্যন্ত বিস্তৃত। থুতনি ও গলার কিয়দংশ সাদা। চোখের তারা লালচে-বাদামি ও চোখের বলয় মটর-সবুজ। ঠোঁট লম্বাটে ও মজবুত। উপরের ঠোঁটে বর্ম থাকে। ঠোঁটের রঙ উজ্জ্বল হলুদ, তাতে বাদামি মধ্যভাগ দেখা যায়। লেজে কোমল পালক থাকে। স্ত্রী ও পুরুষ প্যারাপাখির ভিন্নতা মুখোশে। পুরুষ পাখির পুরো কপাল, গলা ও ঘাড়ের উপরিভাগ কালো; কিন্তু স্ত্রী পাখির গলার কেন্দ্রের নিচে ও ঘাড়ের উপরের অংশ সাদা। অপ্রাপ্তবয়স্ক পাখি ধূসর। কপাল ছাড়া স্ত্রী পাখির সাথে চেহারায় কোন পার্থক্য নেই। thumb|left|[[জোসেফ উলফ কর্তৃক ১৮৪৮ সালে অঙ্কিত চিত্র]]
দক্ষিণ সুদান
পানির সংকট
অনেক বেসরকারী সংস্থা দক্ষিণ সুদানে পানি সরবরাহে সমর্থন করে, যেমন ওয়াটার ইজ বেসিক, ওয়াটার ফর সাউথ সুদান, ওবাক্কি ফাউন্ডেশন এবং উত্তর আমেরিকার ব্রিজটন-লেক অঞ্চলের রোটারি ক্লাব।
উদ্বাস্তু
২০১৪ সালের ফেব্রুয়ারী পর্যন্ত, দক্ষিণ সুদান ২৩০,০০০ এরও বেশি শরণার্থীকে আশ্রয় দিয়েছিল, দারফুর যুদ্ধের কারণে ২০৯,০০০ এরও বেশি লোক সম্প্রতি সুদান থেকে এসেছিল। অন্যান্য আফ্রিকান দেশগুলি যা দক্ষিণ সুদানে সবচেয়ে বেশি শরণার্থী অবদান রাখে সেগুলি হল মধ্য আফ্রিকান প্রজাতন্ত্র, ইথিওপিয়া এবং কঙ্গো গণতান্ত্রিক প্রজাতন্ত্র। ২০১৩ সালের ডিসেম্বরে শুরু হওয়া যুদ্ধের ফলে, ২৩ লাখেরও বেশি মানুষ – দক্ষিণ সুদানের প্রতি পাঁচজনের মধ্যে একজন – তাদের বাড়িঘর ছেড়ে পালাতে বাধ্য হয়েছে, যার মধ্যে ১৬.৬ লাখ অভ্যন্তরীণভাবে বাস্তুচ্যুত মানুষ (৫৩.৪ শতাংশ শিশু রয়েছে বলে ধারণা করা হয়) এবং প্রতিবেশী দেশগুলিতে প্রায় ৬৪৪,৯০০ শরণার্থী রয়েছে। প্রায় ১,৮৫,০০০ অভ্যন্তরীণভাবে বাস্তুচ্যুত মানুষ (আইডিপি) জাতিসংঘের বেসামরিক নাগরিকদের সুরক্ষা (পিওসি) স্থানগুলোতে আশ্রয় চেয়েছে, যখন প্রায় ৯০ শতাংশ আইডিপি পিওসি সাইটগুলির বাইরে পালিয়ে বেড়াচ্ছে বা আশ্রয় নিচ্ছে। ফলস্বরূপ, ইউএনএইচসিআর মানবিক সমন্বয়কারীর নেতৃত্বে একটি আন্তঃ-সংস্থা সহযোগিতামূলক পদ্ধতির মাধ্যমে তার প্রতিক্রিয়া বাড়িয়ে তুলছে এবং আন্তর্জাতিক অভিবাসন সংস্থার (আইওএম) সাথে কাজ করছে। ২০১৩ সালের ফেব্রুয়ারির প্রথম দিকে জাতিসংঘ শরণার্থীবিষয়ক হাইকমিশনার দক্ষিণ সুদানের মালাকাল শহরে জাতিসংঘ ঘাঁটির বাইরে ত্রাণ সামগ্রী বিতরণ শুরু করে, যা ১০,০০০ মানুষের কাছে পৌঁছানোর আশা করা হয়েছিল।
কালোমুখ প্যারাপাখি
স্বভাব
কালোমুখ প্যারাপাখি খুব লাজুক স্বভাবের ও বিরল হওয়ায় এদের সম্পর্কে খুব কম জানা গিয়েছে। গাছপালা বহুল জলাভূমি, প্লাবিত বন, প্যারাবনের খাল ও চিরসবুজ বনের হ্রদে বিচরণ করে। সুন্দরবনের বাংলাদেশ অংশে এদের সবসময়ই স্বাদু পানিতে বিচরণ করতে দেখা গেছে; লোনা পানিতে কখনোই দেখা যায়নি। একা, জোড়ায় কিংবা ছোট পারিবারিক দলে ঘুরে বেড়ায়। কাদায় হেঁটে বা অগভীর জলে সাঁতার কেটে খাবার খায়। খাদ্যতালিকায় রয়েছে মাডস্কিপার, ছোট মাছ, জলজ পোকা, শামুক, চিংড়ি ও অন্যান্য জলচর অমেরুদণ্ডী প্রাণী। ভয় পেলে শুধু ঠোঁট ও মাথা পানির উপরে রেখে পানিতে ডুবে থাকে। অথবা দৌড়ে পাড়ে উঠে লুকিয়ে পড়ে। পানির উপর গাছের ঝুলন্ত ডালে বসে এরা বিশ্রাম নেয়। মাঝে মধ্যে হাঁসের মত উচ্চস্বরে ক্যাঁক ক্যাঁক স্বরে ডাকে। এমনিতে খুব লাজুক স্বভাবের হলেও প্রজনন মৌসুমে এরা প্রায় পোষা হাঁসের মত আচরণ করে। দৌড়ে পালায় না, বরং অনেক কাছে আসতে দেয়। সে কারণে এরা মানুষের হাতে মারা পড়ে বেশি। thumb|স্টাফ করা কালোমুখ প্যারাপাখি, [[জেনেভা]]
দক্ষিণ সুদান
২০১৭ সালের দুর্ভিক্ষ
২০১৭ সালের ২০ ফেব্রুয়ারি দক্ষিণ সুদান এবং জাতিসংঘ সাবেক ইউনিটি রাজ্যের কিছু অংশে দুর্ভিক্ষ ঘোষণা করে এবং সতর্ক করে দেয় যে এটি পরবর্তী পদক্ষেপ ছাড়াই দ্রুত ছড়িয়ে পড়তে পারে। ১০০,০০০ এরও বেশি মানুষ ক্ষতিগ্রস্ত হয়েছে। জাতিসংঘের বিশ্ব খাদ্য কর্মসূচি বলেছে যে দক্ষিণ সুদানের জনসংখ্যার ৪০% অর্থাৎ ৪৯ লাখ মানুষের জরুরি ভিত্তিতে খাদ্যের প্রয়োজন। জাতিসংঘের কর্মকর্তারা জানিয়েছেন যে, রাষ্ট্রপতি সালভা কির মায়ারডিট কিছু এলাকায় খাদ্য সরবরাহে বাধা দিচ্ছেন। ইউনিসেফ সতর্ক করে দিয়ে বলেছে, দক্ষিণ সুদানে ১০ লাখেরও বেশি শিশু অপুষ্টির শিকার হয়েছে।
পতনশীল আর্মিওয়ার্মের প্রাদুর্ভাব ২০১৭ সালের জুলাইয়ের মধ্যে জোরা এবং ভুট্টা উৎপাদনকে আরও হুমকির মুখে ফেলেছিল।
কালোমুখ প্যারাপাখি
প্রজনন
বর্ষাকাল অথবা বর্ষার শেষদিক কালোমুখ প্যারাপাখির প্রজননকাল। মূলত জুলাই থেকে আগস্ট মাসে এরা বাসা করে। এ সময় পানি বা ভূমি থেকে ১-৩ মিটার উঁচুতে গাছের বড় ডালে ঘন পাতার আড়ালে ডালপালা দিয়ে গোল স্তূপাকার বাসা বানায়। শুকনো জলজ উদ্ভিদাংশ বাসার মূল উপকরণ। বাসা বানানো শেষে ডিম পাড়ে। ডিমগুলো সবুজাভ সাদা। উপরে কালচে বড় বড় ছিট থাকে। প্রতিবারে ৩-৬টি ডিম পাড়ে। ডিমের মাপ ৫.২ × ৪.৩ সেন্টিমিটার। স্ত্রী ও পুরুষ প্যারাপাখির উভয়েই ডিমে তা দেয়। ছানা ফোটার ১০-১২ দিন আগে পুরুষ পাখি অন্যত্র চলে যায় এবং পরে আবার ফেরৎ আসে।
হিনো কান
হিনো গান্টার কান (Heino Kuhn; জন্ম: ১ এপ্রিল, ১৯৮৪) এমপুমালাঙ্গা পাইত রেটিফ এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিক থেকে ২০১০-এর দশকের মাঝামাঝি সময়কাল পর্যন্ত দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্দার্নস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন হিনো কান।
প্রথম-শ্রেণীর ক্রিকেট
২০০৫ সাল থেকে হিনো কানের প্রথম-শ্রেণীর খেলোয়াড়ী জীবন চলমান রয়েছে। ২০০৪-০৫ মৌসুম থেকে টাইটান্সের পক্ষে উইকেট-রক্ষক-ব্যাটসম্যান হিসেবে খেলতে থাকেন। ঐ সময়ে দলের প্রথম পছন্দের উইকেট-রক্ষক ছিলেন তিনি। নিঃসন্দেহে তার ব্যাটিং দলে নিয়মিত খেলোয়াড় হিসেবে থাকতে সহায়তা করে। তিন স্তরের ক্রিকেটেই তিনি চমৎকার খেলেছিলেন। ২০০৬-০৭ মৌসুমে ৪৮.৫০ গড়ে ৭৭৬ রান তুলে সুপারস্পোর্ট সিরিজের দ্বিতীয় সর্বোচ্চ রান সংগ্রাহকে পরিণত হন। ডলফিন্সের বিপক্ষে শতরানের ইনিংস খেলে ঐ মৌসুমে দলকে শিরোপা বিজয়ে সহায়তা করেন।
স্বর্ণালী সময়
উইকেট-রক্ষক-ব্যাটসম্যান হিসেবে তিনি ২০০৬-০৭ মৌসুমের সুপারস্পোর্ট সিরিজে ৪৮.৫০ গড়ে ৭৭৬ রান সংগ্রহ করেন। ফলশ্রুতিতে, সর্বোচ্চ রান সংগ্রাহকদের তালিকায় তিনি দ্বিতীয় স্থান দখল করেন। এ পর্যায়ে পিটারমারিৎজবার্গে ডলফিন্সের বিপক্ষে ২১৬ রানের ইনিংস খেলেছিলেন তিনি।
২০১৫-১৬ মৌসুমের সানফয়েল সিরিজে ষষ্ঠ দক্ষিণ আফ্রিকান খেলোয়াড় হিসেবে এক মৌসুমে সহস্র রানের মাইলফলক স্পর্শ করেন। জুলাই, ২০১৬ সালে ক্রিকেট সাউথ আফ্রিকা কর্তৃক মৌসুমের সেরা প্রথম-শ্রেণীর ক্রিকেটার ও মৌসুমের সেরা ঘরোয়া খেলোয়াড় হিসেবে মনোনীত হন।
ঘরোয়া ক্রিকেট
আগস্ট, ২০১৭ সালে টি২০ গ্লোবাল লীগের উদ্বোধনী আসরে নেলসন ম্যান্ডেলা বে স্টার্সের পক্ষে খেলার জন্যে মনোনীত হন। তবে, ক্রিকেট সাউথ আফ্রিকা কর্তৃপক্ষ শুরুতে ঐ প্রতিযোগিতাটি নভেম্বর, ২০১৮ পর্যন্ত স্থগিত রাখে ও পরবর্তীতে বাতিল করে দেয়।
জুন, ২০১৮ সালে টাইটান্সের দলের পক্ষে তাকে অন্তর্ভুক্ত করা হয়। সেপ্টেম্বর, ২০১৮ সালে আবুধাবি টি২০ ট্রফ খেলার জন্যে তাকে টাইটান্স দলে রাখা হয়।
অক্টোবর, ২০১৮ সালে মজানসি সুপার লীগ টি২০ প্রতিযোগিতার প্রথম আসরে নেলসন ম্যান্ডেলা বে জায়ান্টসের পক্ষে তাকে রাখা হয়। সেপ্টেম্বর, ২০১৯ সালের মজানসি সুপার লীগ প্রতিযোগিতায় নেলসন ম্যান্ডেলা বে জায়ান্টসের পক্ষে তাকে রাখা হয়।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও সাতটিমাত্র টি২০আইয়ে অংশগ্রহণ করেছেন হিনো কান। সবগুলো টেস্টই ইংল্যান্ডের বিপক্ষে খেলেছিলেন তিনি। ৬ জুলাই, ২০১৭ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ আগস্ট, ২০১৭ তারিখে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৫ নভেম্বর, ২০০৯ তারিখে প্রিটোরিয়ার সুপারস্পোর্ট পার্কে তার নিজ মাঠে স্বাগতিক ইংল্যান্ড দলের বিপক্ষে টুয়েন্টি২০ আন্তর্জাতিকে অভিষেক হয়।
টেস্ট অভিষেক
২০১৭ সালে ইংল্যান্ড গমনার্থে দক্ষিণ আফ্রিকা দল থেকে আমন্ত্রণ পান। জুন, ২০১৭ সালে দক্ষিণ আফ্রিকার টেস্ট দলের সদস্যরূপে তাকেসহ অ্যান্ডিল ফেহলাকওয়াইওকে অন্তর্ভুক্ত করা হয়। অতঃপর, ৬ জুলাই, ২০১৭ তারিখে লর্ডসে সিরিজের প্রথম টেস্টে তার অভিষেক পর্ব সম্পন্ন হয়।
দক্ষিণ আফ্রিকায় বারো বছর ঘরোয়া ক্রিকেটে অভিজ্ঞতালব্ধ হিনো কান ইংল্যান্ডের পিচে বেশ হিমশিম খান। চারটি টেস্ট ও সাতটি টি২০আইয়ে অংশ নিয়ে তার আন্তর্জাতিক খেলোয়াড়ী জীবনের সমাপ্তি ঘটে। কোন ক্ষেত্রেই তিনি অর্ধ-শতরান করতে পারেননি।
কাউন্টি ক্রিকেটে অংশগ্রহণ
thumb|right|২০১৮ সালের সংগৃহীত স্থিরচিত্রে হিনো কান মার্চ, ২০১৮ সালে ইংরেজ কাউন্টি ক্রিকেটে কেন্টের সাথে কোলপ্যাক খেলোয়াড় হিসেবে চুক্তিবদ্ধ হন। মার্চ, ২০১৮ সালে ভিসা প্রাপ্তিতে কোলপ্যাক নিয়মের আওতায় ইংরেজ কাউন্টি ক্রিকেটে কেন্টের সাথে চুক্তিতে উপনীত হন। ৩৩ বছর বয়সে ক্রিকেট সাউথ আফ্রিকা থেকে আন্তর্জাতিক অঙ্গনে তার খেলার সম্ভাবনা ক্ষীণ হবার কথা জানার পর দক্ষিণ আফ্রিকা ছেড়ে কাউন্টি ক্রিকেটের দিকে ধাবিত হন। ২০১৮ সালকে ঘিরে কেন্টের সাথে কোলপ্যাক চুক্তির আওতায় আসেন ও তার খেলোয়াড়ী জীবন আরও দীর্ঘ করার কথা জানান।
১১ বছরের মধ্যে প্রথমবারের মতো কেন্ট দলের প্রথম বিভাগে উত্তরণে তিনি বেশ ভূমিকা রাখেন ও রয়্যাল লন্ডন কাপে তার প্রতিদ্বন্দ্বীকে পরাভূত করে। চ্যাম্পিয়নশীপে তিনি একটি শতরান থেকে বঞ্চিত হন। তবে, ৫০-ওভারের ক্রিকেটের পাঁচ ইনিংসের চারটিতে শতক হাঁকিয়েছিলেন তিনি। কিন্তু, ওরচেস্টারশায়ারের বিপক্ষে ১২৭ করলেও সেমি-ফাইনাল খেলাটিতে তার দল পরাজিত হয়েছিল।
জাতীয় বিশ্ববিদ্যালয়
জাতীয় বিশ্ববিদ্যালয় (National University) ১৯৯২ সালে প্রতিষ্ঠিত বাংলাদেশের একটি এফেলিয়েট বিশ্ববিদ্যালয়। গাজীপুর জেলার বোর্ডবাজারে ১১.৩৯ একর জমির ওপর বিশ্ববিদ্যালয়টি প্রতিষ্ঠিত। বিদ্যার্থী তালিকাভুক্তি অনুসারে এটি বিশ্বের চতুর্থ বৃহত্তম বিশ্ববিদ্যালয়। বিশ্ববিদ্যালয়টির ২,২৮৩ টি অধিভুক্ত কলেজে অধ্যয়ন করে ২৮ লাখেরও বেশি শিক্ষার্থী।
ইতিহাস
ঢাকা, চট্টগ্রাম ও রাজশাহী বিশ্ববিদ্যালয়ের অধিভুক্ত কলেজের তদারকি করতে গিয়ে অভ্যন্তরীণ শিক্ষাকার্যক্রম পরিচালনায় বাড়তি চাপে ছিল। সেই চাপ কমাতে ও অধিভূক্ত কলেজগুলোর মান উন্নয়নে লক্ষ্যে ১৯৯২ সালের ২১শে অক্টোবর জাতীয় বিশ্ববিদ্যালয়ের প্রতিষ্ঠিত হয়।
শিক্ষা কার্যক্রম
বর্তমানে জাতীয় বিশ্ববিদ্যালয় সম্পূর্ণ (২০১৩-১৪) নতুন সিলেবাসের মাধ্যমে চার (৪) বছর মেয়াদী স্নাতক(সম্মান) ও এক (১) বছর মেয়াদী স্নাতকোত্তর কোর্স চালু করেছে। এছাড়াও তিন(৩) বছর মেয়াদী স্নাতক(পাস) কোর্স এবং চার(৪) বছর মেয়াদি স্নাতক(সম্মান) প্রফেশনাল কোর্স রয়েছে। এই বিশ্ববিদ্যালয়ে পি.এইচ.ডি. ও এম.ফিল. এর ব্যবস্থাও আছে।
বিকেন্দ্রীকরণ
২০১৪ সালের ৩১ আগস্ট প্রধানমন্ত্রী শিক্ষা মন্ত্রণালয় পরিদর্শনের সময় স্নাতক (সম্মান) পড়ানো হয় এমন সরকারি কলেজগুলোকে পাবলিক বিশ্ববিদ্যালয়ের অধীনে নেওয়ার ব্যাপারে নির্দেশনা দেন। এ বিষয়ে ইউজিসি পদক্ষেপ গ্রহণ করেছে এবং সম্প্রতি এক সভায় উপাচার্যরাও এর পক্ষে মত দেন। যার ফলশ্রুতিতে ২০১৭ সালের ১৭ ফেব্রুয়ারি ঢাকার সাত সরকারি কলেজকে "জাতীয় বিশ্ববিদ্যালয়" হতে বের করে এনে ঢাকা বিশ্ববিদ্যালয় এর অধিভুক্ত করা হয়।
বিশ্ববিদ্যালয় অধিভুক্ত কলেজসমূহ
সারাদেশে জাতীয় বিশ্ববিদ্যালয়ের আওতায় সরকারি ও বেসরকারি কলেজের সংখ্যা ২ হাজার ২৫০টি। যার মধ্যে ৮৫৭ টি কলেজে স্নাতক (সম্মান) পড়ানো হয়, যার মোট আসন সংখ্যা ৪ লক্ষ ২০ হাজারের অধিক। স্নাতকোত্তর পড়ানো হয় ১৪৫ টি কলেজে।
ঢাকা বিভাগের কলেজসমূহঃ-
১। মিরপুর কলেজ, ঢাকা
২। ঢাকা কমার্স কলেজ, ঢাকা
৩। তেজগাঁও মহিলা কলেজ, ঢাকা
৪। লালমাটিয়া মহিলা কলেজ, ঢাকা
৫। খিলগাঁও মডেল কলেজ, ঢাকা
৬। তেজগাঁও কলেজ, ঢাকা
৭। ঢাকা সিটি কলেজ, ঢাকা
৮। হাবিবুল্লাহ বাহার কলেজ, ঢাকা
৯। নিউ মডেল ডিগ্রী কলেজ, ঢাকা
১০। আইডিয়াল স্কুল অ্যান্ড কলেজ, ঢাকা
১২। সিদ্ধেশ্বরী ডিগ্রী কলেজ, ঢাকা
১৩। মির্জা আব্বাস মহিলা কলেজ, ঢাকা
১৪। শেখ বোরহানুদ্দিন পোস্টগ্রাজুয়েট কলেজ, ঢাকা
১৫। ড্যাফোডিল ইনস্টিটিউট অব আইটি (ডিআইআইটি), ঢাকা
১৮। সরকারি বঙ্গবন্ধু কলেজ, গোপালগঞ্জ
১৯। ইনস্টিটিউট অফ সাইন্স ট্রেড এন্ড টেকনোলোজি (আইএসটিটি), ঢাকা
২০। বাংলাদেশ ইনস্টিটিউট অফ সাইন্স এন্ড টেকনোলোজি (বিআইএসটি), ঢাকা
২১। টংগী সরকারি কলেজ, গাজীপুর
২২। ভাওয়াল বদরে আলম সরকারি কলেজ, গাজীপুর
২৩। সাভার কলেজ, ঢাকা
২৪। দেবেন্দ্র কলেজ, মানিকগঞ্জ
২৫। মানিকগঞ্জ সরকারি মহিলা কলেজ, মানিকগঞ্জ
২৭। কুমুদিনী সরকারি মহিলা কলেজ, টাংগাইল
২৮। রাজবাড়ী সরকারি কলেজ,রাজবাড়ী
২৯। গুরুদয়াল সরকারি কলেজ,কিশোরগঞ্জ
৩০। শরীয়তপুর সরকারি কলেজ, শরীয়তপুর
৩১। সরকারি রাজেন্দ্র কলেজ, ফরিদপুর
৩২। সরকারি হরগঙ্গা কলেজ,মুন্সীগঞ্জ
ময়মনসিংহ বিভাগের কলেজসমূহঃ-
১। আনন্দমোহন কলেজ, ময়মনসিংহ
২। মুমিনুন্নিসা সরকারি মহিলা কলেজ, ময়মনসিংহ
৩। Wikipedia https://bn.m.wikipedia.org › wiki শহীদ স্মৃতি সরকারি কলেজ
৪। গৌরীপুর সরকারি কলেজ,ময়মনসিংহ
৫। নেত্রকোণা সরকারি কলেজ, নেত্রকোণা
৬। সরকারি আশেক মাহমুদ কলেজ, জামালপুর
৭। সরকারি জাহেদা সফির মহিলা কলেজ, জামালপুর
৮। মেলান্দহ সরকারি কলেজ, জামালপুর
৯। শেরপুর সরকারি কলেজ, শেরপুর
১০। সরকারি নজরুল কলেজ, ত্রিশাল, ময়মনসিংহ
১। রাজশাহী কলেজ,রাজশাহী
৩। রাজশাহী সরকারি মহিলা কলেজ,রাজশাহী
৪। নিউ গভর্নমেন্ট ডিগ্রী কলেজ, রাজশাহী
৫। সরকারি শাহ্ সুলতান কলেজ, বগুড়া
৭। সরকারি মজিবর রহমান মহিলা কলেজ, বগুড়া
৮। সৈয়দ আহম্মদ কলেজ,সুখানপুকুর,বগুড়া
৯। সরকারি এডওয়ার্ড কলেজ,পাবনা
১০। সরকারী শহীদ বুলবুল কলেজ, পাবনা
১১। সিরাজগঞ্জ সরকারি কলেজ, সিরাজগঞ্জ
১২। ইসলামিয়া সরকারি কলেজ, সিরাজগঞ্জ
১৩। জয়পুরহাট সরকারি কলেজ, জয়পুরহাট
১৪। জয়পুরহাট সরকারি মহিলা কলেজ, জয়পুরহাট
১৫। নবাব সিরাজউদ্দৌলা সরকারি কলেজ, নাটোর
১৬। নওগাঁ সরকারি কলেজ, নওগাঁ
১৭। নজিপুর সরকারি কলেজ, নওগাঁ
১৮। চাঁপাইনবাবগঞ্জ সরকারি কলেজ, চাঁপাইনবাবগঞ্জ
১৯। আদিনা ফজলুল হক সরকারি কলেজ, চাঁপাইনবাবগঞ্জ
১। নড়াইল সরকারি ভিক্টোরিয়া কলেজ, নড়াইল
২। নড়াইল সরকারি মহিলা কলেজ,নড়াইল
৩। বি এল কলেজ
৪। খুলনা সরকারি মহিলা কলেজ
৫। আযম খান কমার্স কলেজ
৬। সরকারী এম. এম. কলেজ, যশোর
৭। সরকারি হোসেন শহীদ সোহরাওয়ার্দী কলেজ, মাগুরা
৮। কুষ্টিয়া সরকারি কলেজ সিবিএটি, কুষ্টিয়া
৯। সাতক্ষীরা সরকারি কলেজ, সাতক্ষীরা
১০। যশোর ক্যান্টনমেন্ট কলেজ,যশোর
অভিষেক বন্দ্যোপাধ্যায় (দ্ব্যর্থতা নিরসন)
অভিষেক বন্দ্যোপাধ্যায় দ্বারা নিম্নলিখিত ব্যক্তিবর্গ উল্লেখিত হতে পারেন:
অ্যানিসোটা ম্যানিটোবেনসিস
অ্যানিসোটা ম্যানিটোবেনসিস অথবা ম্যানিটোবা ওকওয়ার্ম মথ, স্যাটারনিডেয়া পরিবারের রাজকীয় মথের একটি প্রজাতি।. এটি উত্তর আমেরিকাতে পাওয়া যায় (প্রধানত ম্যানিটোবা অঞ্চলে।
অ্যানিসোটা ম্যানিটোবেনসিসের জন্য প্রযোজ্য MONA বা Hodges নম্বর হল 7717।
এই প্রজাতির প্রারম্ভিক ইনস্টার শুঁয়োপোকাগুলি অত্যন্ত সমন্বিত দেহের অধিকারী হয়। তারা কুয়েরচুস ম্যাক্রোকারপা নামক জীবকে খাদ্য হিসেবে ভক্ষণ করে।
জাতীয় জলপথ ৫
জাতীয় জলপথ ৬ ভারতের পশ্চিমবঙ্গ ও ওড়িশা রাজ্যে অবস্থিত।এই জলপথের মোট দৈর্ঘ্য ৬২০ কিলোমিটার।এই জলপথকে ২০০৮ সালে কেন্দ্র সরকার জাতীয় জলপথ হিসাবে ঘোষণা করে।জলপথটি তালচের-ধামরা,গেওখালি-চারসবাতি এবং চরসবতি থেকে পূর্ব উপকূলিও খাল হয়ে ধামরা বন্দর পর্যন্ত বৃস্তিত।
বরিশাল ল' কলেজ
বরিশাল ল' কলেজ বা বরিশাল আইন কলেজ বাংলাদেশের একটি আইনি শিক্ষাপ্রতিষ্ঠান। ১৯৬৩ সালে কলেজটি প্রতিষ্ঠিত হয়। এটি বরিশাল শহরের হাসপাতাল রোডে অবস্থিত। কলেজটি বাংলাদেশের জাতীয় বিশ্ববিদ্যালয় অধিভুক্ত ও এর অধীনে দুই বছর মেয়াদী কোর্সে এলএলবি ডিগ্রি প্রদান করে থাকে।
ঝালাওয়াড়
ঝালাওয়াড় (Jhalawar) ভারতের রাজস্থান রাজ্যের ঝালাওয়াড় জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১২ মিটার (১০২৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঝালাওয়ার শহরের জনসংখ্যা হল ৪৮,০৪৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ঝালাওয়ার এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মিশু সাব্বির
মিশু সাব্বির একটি বাংলাদেশী টেলিভিশন এবং চলচ্চিত্র অভিনেতা এবং মডেল। ২০১২ সালে লাল টিপ চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে।
পেশা
ইম্প্রেস টেলিফিল্ম লিমিটেডের একটি বড় বাজেটের চলচ্চিত্র লাল টিপ (২০১২) এ প্রথম চলচ্চিত্রে অভিনয় করেন সাব্বির। তছাড়া তিনি জনপ্রিয় ধারাবাহিক নাটক ব্যাচেলর পয়েন্টে অভিনয় করে খ্যাতি অর্জন করেন।
কাজ
চলচ্চিত্র নাটক
জগন্নাথ মন্দির, হান্ডিয়াল
হান্ডিয়াল জগন্নাথ মন্দির পাবনা জেলার চাটমোহর উপজেলায় অবস্থিত বাংলাদেশর অন্যতম একটি প্রাচীন মন্দির ও পুরাকীর্তি। এটি চাটমোহর উপজেলার হান্ডিয়াল গ্রামে অবস্থিত বলে স্থানীয়ভাবে একে হান্ডিয়াল মন্দির হিসেবেও ডাকা হয়ে থাকে। এটি উপজেলা সদর থেকে ১৮ কিলোমিটার দক্ষিণে অবস্থিত। খ্রিস্টীয় ত্রয়োদশ-চতুর্দশ শতকে নির্মিত এই মন্দিরটির প্রধান আকর্ষণ এর অঙ্গসজ্জায় ব্যবহৃত টেরাকোটার ভাস্কর্য।
ইতিহাস
প্রত্নতত্ত্ববিদগণ ধারণা করেন, জগন্নাথ মন্দিরটি ১৫ শতকের শুরুর দিকে নির্মাণ করা হয়েছিল। আবার কেউ কেউ এটি ১৫৫০ সালে নির্মিত হয়েছিল বলে ধারণা করেন। তবে মন্দিরের গায়ে পাওয়া শিলালিপি অনুসারে জানা যায়, ১৫৯০ সালে ভবানীপ্রসাদ নামে জনৈক এক ব্যক্তি মন্দিরটি সংস্কারের কাজ করেছিলেন।
অবকাঠামো
হান্ডিয়াল মন্দিরটি এক দরজা বিশিষ্ট একটি ছোট মন্দির যা ইট ব্যবহার করে তৈরি করা হয়েছে। মঠটির উপরের দিকেই সিঁড়ি ক্রমশই ছোট হয়ে গিয়েছে। মন্দিরের মাসনের দেয়ালে ট্যারাকোটার নকশা করা রয়েছে ও পুরো মঠটি একটি শক্ত ভিত্তির উপর প্রতিষ্ঠিত।
পুরো মন্দিরটি চারদিকে দেয়াল দ্বারা আবদ্ধ ও এর পাশেই অপেক্ষাকৃত নতুন আরও দুটি মন্দির রয়েছে। জগন্নাথ মন্দিরটি বর্তমানেও পূজা অর্চনার কাজে ব্যব্হার করা হয়ে থাকে। এতে একটি মন্ডপসহ ছোট একটি রথও রয়েছে।
ক্লিওপেট্রার রাজত্ব
থাম্ব|320px|[[টলেমীয় মুদ্রা|মুদ্রার প্রতিকৃতির অনুরূপ 'তরমুজ' কেশশৈলী ও একটি উষ্ণীষ পরিহিত সপ্তম ক্লিওপেট্রার একটি পুনর্গঠিত রোমান মার্বেল মূর্তি, যা রোমের কাছে ভায়া ক্যাসিয়ার টোম্বা দি নেরোনে কাছে পাওয়া গিয়েছিল, মিউজেও পিও-ক্লেমেন্টিনোর।]]
মিশরের টলেমীয় সাম্রাজ্যের সপ্তম ক্লিওপেট্রার রাজত্ব ৫১ খ্রিস্টপূর্বাব্দে তার পিতা দ্বাদশ টলেমি আউলেটিসের মৃত্যুর সঙ্গে সঙ্গে শুরু হয়েছিল। এটি ৩০ খ্রিস্টপূর্বাব্দের আগস্ট মাসে তার আত্মহত্যার মাধ্যমে শেষ হয়েছিল, যা হেলেনীয় যুগের সমাপ্তি ও মিশরকে একটি রোমান প্রদেশ হিসাবে সংযুক্ত করাকেও চিহ্নিত করেছিল। তার গ্রিক পূর্বসূরীদের শৈলীতে, ক্লিওপেট্রা মিশর ও অন্যান্য অঞ্চলে একজন নিরঙ্কুশ শাসনকর্তী হিসাবে রাজত্ব করেছিল, যদিও রোমান প্রজাতন্ত্র প্রায়শই তার অভ্যন্তরীণ বিষয়ে হস্তক্ষেপ করত। মিশরে তার ব্যক্তিগত শাসনের বৈশিষ্ট্য ছিল - কৃষির উপর ক্রমাগত নির্ভরতা, ব্যাপক বাণিজ্য ও অন্যান্য রাষ্ট্রের সাথে সংঘর্ষ, দুর্নীতি মোকাবেলা, আমলাতন্ত্রের কৌশলগত ব্যবস্থাপনা এবং উচ্চাভিলাষী নির্মাণ প্রকল্প।
ক্লিওপেট্রা প্রাথমিকভাবে তার ছোট ভাই ত্রয়োদশ টলেমির সঙ্গে সিংহাসনে অধিষ্ঠিত হয়েছিল, কিন্তু তাদের মধ্যেকার প্রতিদ্বন্দ্বিতার ফলে গৃহযুদ্ধ শুরু হয়। আরও বিশৃঙ্খলা দেখা দেয় যখন রোমান কনসাল জুলিয়াস সিজার নিজের প্রতিদ্বন্দ্বী পম্পেকে রোমান আশ্রিত রাজ্য টলেমীয় মিশর পর্যন্ত পশ্চাদনুসরণ করেছিল। আসার পর, সিজার জানতে পারে যে পম্পেকে ত্রয়োদশ টলেমির নির্দেশে হত্যা করা হয়েছে। সিজার ভাইবোনদের বিবাদ মিটমাট করার চেষ্টা করেছিল, কিন্তু অসন্তুষ্ট ত্রয়োদশ টলেমি ও তার উপদেষ্টা পোথিনোস সিজার ও ক্লিওপেট্রার বিরুদ্ধে বাহিনী উত্থাপন করেছিল। শক্তিবৃদ্ধির পরে ৪৭ খ্রিস্টপূর্বাব্দের প্রথম দিকে অবরোধ তুলে নেওয়া হয়েছিল এবং ত্রয়োদশ টলেমি স্বল্প সময়কাল পরেই নীল নদের যুদ্ধে মারা যায়। চতুর্থ আর্সিনয়কে নির্বাসিত করা হয়েছিল, এবং স্বৈরশাসক সিজার ক্লিওপেট্রা ও তার ছোট ভাই চতুর্দশ টলেমিকে মিশরের সহ-শাসক ঘোষণা করেছিল। যাইহোক, সিজার ক্লিওপেট্রার সাথে একটি ব্যক্তিগত সম্পর্ক বজায় রেখেছিল, যা রোমের উদ্দেশ্যে আলেকজান্দ্রিয়া ত্যাগ করার আগে এক পুত্র সিজারিয়নের জন্ম দিয়েছিল।
ক্লিওপেট্রা ৪৬ খ্রিস্টপূর্বাব্দ ও ৪৪ খ্রিস্টপূর্বাব্দে একজন ক্লায়েন্ট রানী হিসেবে রোমে গিয়েছিল; সিজারের ৪৪ খ্রিস্টপূর্বাব্দে হত্যার পর, ক্লিওপেট্রা সিজারিয়নকে উত্তরাধিকারী হিসাবে নামকরণ করার চেষ্টা করেছিলেন, যা সিজারের নাতি আউগুস্তুস দ্বারা ব্যর্থ ও নস্যাৎ করা হয়েছিল। তখন ক্লিওপেট্রা চতুর্দশ টলেমিকে হত্যা করে এবং সিজারিয়নকে তার সহ-রাজা হিসেবে উন্নীত করে। ক্লিওপেট্রা ৪৩-৪২ খ্রিস্টপূর্বাব্দের মুক্তিদাতাদের গৃহযুদ্ধে দ্বিতীয় ট্রাইউমভিরেতের পক্ষে ছিল এবং মার্ক অ্যান্টনির সঙ্গে একটি ব্যক্তিগত সম্পর্ক গড়ে তোলেন, যা তিনটি সন্তানের জন্ম দেবে। অ্যান্টনি ক্রমাগত ক্লিওপেট্রার সুবিধার্থে তার ট্রামভাইরাল কর্তৃত্ব ব্যবহার করেছিল এবং বিভিন্ন পূর্বাঞ্চলীয় ডোমেনে আক্রমণ চালানোর সময় তহবিল ও সামরিক সহায়তার জন্য ক্লিওপেট্রার উপর ক্রমবর্ধমান নির্ভরশীল হয়ে ওঠে। ক্লিওপেট্রা ও তার সন্তানরা ৩৪ খ্রিস্টপূর্বাব্দের আলেকজান্দ্রিয়ার দানের মধ্যমে অ্যান্টনির ট্রামভাইরাল কর্তৃত্বের অধীনে বিভিন্ন উপাধি ও অঞ্চল পেয়েছিল, অক্টাভিয়ানের বোন অক্তাভিয়া সঙ্গে অ্যান্টনির বিবাহবিচ্ছেদ একটি গুরুত্বপূর্ণ মোড়কে চিহ্নিত করেছিল। অক্টাভিয়ান বোনের বিবাহবিচ্ছেদের কারণে ক্লিওপেট্রার বিরুদ্ধে যুদ্ধ ঘোষণা করেছিল। অ্যান্টনি ও ক্লিওপেট্রা ৩১ খ্রিস্টপূর্বাব্দে অক্টাভিয়ানের জেনারেল অ্যাগ্রিপার বিরুদ্ধে অ্যাক্তিউমে একটি যৌথ নৌবাহিনীর নেতৃত্ব দেয়, তারা যুদ্ধ থেকে পালিয়ে যাওয়ার পরে অ্যাগ্রিপা বাহিনী জয়ী হয়েছিল। পরের বছর অক্টাভিয়ান বাহিনী মিশর আক্রমণ করে। যদিও দম্পতি সামরিক প্রতিরোধের প্রস্তাব দিয়েছিল, তবে অক্টাভিয়ান তাদের বাহিনীকে পরাজিত করেছিল এবং অ্যান্টনিকে আত্মহত্যার দিকে চালিত করেছিল। ক্লিওপেট্রা যখন জানতে পেরেছিল যে অক্টাভিয়ান তার বিজয়ী মিছিলে বন্দী হিসাবে তাকে রোমে নিয়ে যাওয়ার ইচ্ছা পোষণ করেছে, তখন সে একইভাবে বিষপানের মাধ্যমে আত্মহত্যা করেছিল বলে জানা যায়।
সিংহাসনে আরোহণ
মিশরের টলেমীয় রাজ্যের শাসক ফারাও দ্বাদশ টলেমি আউলিতি নিজের উইলে উল্লেখ করেছিলেন, যে তার মৃত্যু ঘটার পরে তার কন্যা সপ্তম ক্লিওপেট্রা সহ-শাসক হিসাবে পুত্র ত্রয়োদশ টলেমির সঙ্গে রাজত্ব করবে। ক্লিওপেট্রাকে ৫২ খ্রিস্টপূর্বাব্দের ৩১শে মে দ্বাদশ টলেমির একজন রাজপ্রতিনিধি বানানো হয়েছিল, যেমনটি দেনদেরার হাথোর মন্দিরের একটি শিলালিপি দ্বারা নির্দেশিত হয়েছিল। দুয়েন ডব্লিউ. রোলার দাবি করেন যে দ্বাদশ টলেমি সম্ভবত ৫১ খ্রিস্টপূর্বাব্দের ২২শে মার্চ আগে মারা গিয়েছিল, অপরদিকে জোয়ান ফ্লেচার ৫১ খ্রিস্টপূর্বাব্দের ৭ই মার্চকে উত্থাপন করে। মাইকেল গ্রান্ট উল্লেখ করে যে এটি সেই বছরের মে মাসের শেষের দিকে ঘটতে পারে। রানী হিসাবে ক্লিওপেট্রার প্রথম পরিচিতি ৫১ খ্রিস্টপূর্বাব্দের ২২শে মার্চ ঘটেছিল। প্রাচীন মিশরীয় ধর্মের দেবতা মন্তুর মধ্যস্থতাকারী হিসেবে উপাসনা করা একটি নতুন পবিত্র বুখিস ষাঁড় স্থাপনের জন্য ক্লিওপেট্রার থিবসের কাছে হারমনথিসে গিয়েছিল। রোমান সিনেটকে, যেটি টলেমীয় মিশরকে একটি আশ্রিত রাষ্ট্র হিসাবে দেখেছিল, ৫১ খ্রিস্টপূর্বাব্দের ৩০শে জুন বা ১লা আগস্ট পর্যন্ত দ্বাদশ টলেমির মৃত্যুর বিষয়ে জানানো হয়েছিল না। এটি সম্ভবত ক্লিওপেট্রা কর্তৃক তথ্য দমন ও ক্ষমতা সংহত করার একটি প্রচেষ্টা ছিল।
ক্লিওপেট্রা সম্ভবত তার ভাই ত্রয়োদশ টলেমিকে বিয়ে করেছিল, কিন্তু তাদের বিয়ে কখনো হয়েছিল কিনা তা জানা যায়নি। ক্লিওপেট্রাকে ৫১ খ্রিস্টপূর্বাব্দের ২৯শে আগস্ট মধ্যে সরকারি নথিতে একমাত্র শাসক হিসাবে তালিকাভুক্ত করা শুরু হয়, প্রমাণ যে সে তার ভাইকে এই সময়ে সহ-শাসক হিসাবে প্রত্যাখ্যান করেছিল। সিংহাসন গ্রহণের পরপরই ক্লিওপেট্রা বেশ কিছু গুরুত্বপূর্ণ সমস্যা ও জরুরী অবস্থার সম্মুখীন হন। এর মধ্যে খরা ও নীল নদের নিম্ন-স্তরের বন্যার কারণে সৃষ্ট খাদ্য ঘাটতি ও দুর্ভিক্ষ এবং সশস্ত্র ছিনতাইকারী দলগুলির দ্বারা আক্রমণ রয়েছে।
জুলিয়াস সিজারের সঙ্গে সম্পর্ক
রোমের কাছে বকেয়া ১৭.৫ মিলিয়ন ড্রাকমা (তাৎক্ষণিক সামরিক ব্যয়ের জন্য) আংশিক পরিশোধের জন্য পোথিনোসের প্রতিক্রিয়া সহ সিজারের অনুরোধ পূরণ করা হয়েছিল, যিনি উত্তর দিয়েছিলেন যে সিজার আলেকজান্দ্রিয়া ছেড়ে চলে যাবে কিনা তা পরে করা হবে, কিন্তু এই প্রস্তাব প্রত্যাখ্যান করা হয়েছিল। ত্রয়োদশ টলেমি সিজারের দাবির স্পষ্ট অমান্য করে তার সেনাবাহিনীর প্রধান হয়ে আলেকজান্দ্রিয়ায় পৌঁছায়, সে তার আগমনের আগে তার সেনাবাহিনীকে ভেঙে দেয় ও ছেড়ে চলে যায়। ক্লিওপেট্রা প্রাথমিকভাবে সিজারের কাছে দূত পাঠিয়েছিল, কিন্তু সিজার রাজকীয় মহিলাদের সঙ্গে সম্পর্কের দিকে ঝুঁকে পরেছে এমন অভিযোগ শুনে, সে তাকে ব্যক্তিগতভাবে দেখতে আলেকজান্দ্রিয়া এসেছিল। ইতিহাসবিদ ক্যাসিয়াস ডিও নথিভুক্ত করেছে, যে সে এটি কেবল তার ভাইকে না জানিয়েই করেছিল, একটি আকর্ষণীয় ঢঙে পোশাক পরেছিল এবং তার বুদ্ধি ও ভাষাগত দক্ষতা দ্বারা সিজারকে মনোমুগ্ধ করেছিল। প্লুতার্ক একটি সম্পূর্ণ ভিন্ন ও সম্ভবত পৌরাণিক বিবরণ প্রদান করে, যেটি অভিযোগ করে যে তাকে সিজারের সঙ্গে দেখা করার জন্য প্রাসাদে প্রবেশ করার জন্য একটি বিছানার চাদরের মধ্যে আবদ্ধ করতে হয়েছিল।
যখন ত্রয়োদশ টলেমি বুঝতে পারল যে তার বোন পেলোসিয়নের পরিবর্তে সরাসরি সিজারের সঙ্গে প্রাসাদে রয়েছেন, তক্ষণ সে আলেকজান্দ্রিয়ার জনগণকে দাঙ্গায় উদ্বুদ্ধ করার চেষ্টা করেছিল।
মুক্তিদাতাদের গৃহযুদ্ধে ক্লিওপেট্রা
থাম্ব|300px|বাম|রোমান [[অরেউস মার্ক অ্যান্টনি (বাম) এবং অক্টাভিয়ানের (ডানদিকে) প্রতিকৃতি বহন করছে, যা অক্টাভিয়ান, অ্যান্টনি ও মার্কাস লেপিডাস দ্বারা ৪৩ খ্রিস্টপূর্বাব্দে দ্বিতীয় ট্রাইউমভিরেত প্রতিষ্ঠা উদযাপনের জন্য ৪১ খ্রিস্টপূর্বাব্দে জারি করা হয়েছিল।]]
অক্টাভিয়ান, মার্ক অ্যান্টনি ও লেপিডাস ৪৩ খ্রিস্টপূর্বাব্দে দ্বিতীয় ট্রাইউমভিরেত গঠন করেছিল। তারা প্রত্যেকেই প্রজাতন্ত্রের শৃঙ্খলা পুনরুদ্ধার করতে ও সিজারের হত্যাকারীদের বিচারের মুখোমুখি করার জন্য পাঁচ বছরের মেয়াদের জন্য নির্বাচিত হয়েছিল। ক্লিওপেট্রা সিজারের অন্যতম ঘাতক গাইউস ক্যাসিউস লংজিনুস এবং সিরিয়ার প্রকনসাল ও সিজারিয়ানের অনুগত পুবলিউস কর্নেলিয়াস দোলাবেল্লা উভয়ের কাছ থেকে সামরিক সাহায্যের অনুরোধের বার্তা পেয়েছিলেন। তিনি ক্যাসিউসকে একটি অজুহাত লেখার সিদ্ধান্ত নিয়েছিলেন যে মিশরে সিজারের রেখে যাওয়া চারটি সৈন্যদলকে দোলাবেল্লায় পাঠানোর সময় তার রাজ্য অনেক অভ্যন্তরীণ সমস্যার মুখোমুখি হয়েছিল। যাইহোক, এই সৈন্যদেরকে সিরিয়ার পথে যাত্রাকালে ক্যাসিউস ফিলিস্তিনে বন্দী করেছিল। ক্লিওপেট্রার সাইপ্রাস গভর্নর সেরাপিয়ন ক্যাসিউসের কাছে চলে যায় এবং তাকে জাহাজ সরবরাহ করে। অক্টাভিয়ান ও অ্যান্টনিকে ব্যক্তিগতভাবে সাহায্য করার জন্য ক্লিওপেট্রা তার নিজস্ব নৌবহর নিয়ে গ্রিসে পৌঁছে যায়। তবে ভূমধ্যসাগরীয় ঝড়ে তার জাহাজগুলি ব্যাপকভাবে ক্ষতিগ্রস্ত হয়েছিল এবং খুব দেরিতে যুদ্ধে সহায়তা করতে পৌঁছেছিল। অ্যান্টনি ৪২ খ্রিস্টপূর্বাব্দের শরৎকালে গ্রিসের ফিলিপির যুদ্ধে সিজারের ঘাতকদের বাহিনীকে পরাজিত করেছিলেন, যার ফলে ক্যাসিউস ও মার্কাস জুনিয়াস ব্রুটাস দ্য ইয়াংগার আত্মহত্যা করেছিল।
মার্ক অ্যান্টনির সঙ্গে সম্পর্ক
থাম্ব|[[রোমান কনসাল|কনসাল ও ট্রাইউমভির মার্ক অ্যান্টনির একটি রোমান আবক্ষ মূর্তি, এখন ভ্যাটিকান যাদুঘরে রয়েছে]]
ক্লিওপেট্রা তারসোস থেকে প্রস্থান করার আগে অ্যান্টনিকে মিশর সফরের আমন্ত্রণ জানায়, যার ফলে অ্যান্টনি ৪১ খ্রিস্টপূর্বাব্দের নভেম্বর মাসে আলেকজান্দ্রিয়ায় পৌঁছেছিল। দ্বাদশ টলেমিকে ক্ষমতায় পুনরুদ্ধার করার এবং সিজারের বিপরীতে, কোনো পেশাগত বাহিনী ছাড়াই মিশরে আগমনের বীরত্বপূর্ণ কর্মকাণ্ডের জন্য আলেকজান্দ্রিয়ার জনগণ তাকে সমাদৃত করেছিল। অ্যান্টনি তারসোসে নোঙর করা ক্লিওপেট্রার জাহাজে চড়ে যে রাজকীয় জীবনযাত্রা দেখেছিলেন তা মিশরে উপভোগ করতে থাকেন। এছাড়াও তার অধস্তনরা ছিল, যেমন পুবলিউস ভেন্টিদিউস বাসস, আনাতোলিয়া ও সিরিয়া থেকে পার্থিয়ানদের তাড়িয়ে দেয়।
প্রাচীনকালের সমস্ত রাণীদের মধ্যে, যারা কখনও কখনও স্বাধীনভাবে শাসন করেছে তারা তাদের বেশিরভাগ শাসনকালে বিবাহিত ছিল। যদিও ক্লিওপেট্রা নামমাত্র যৌথ শাসকদের সঙ্গে ও তার জীবনের খুব দেরিতে অ্যান্টনির সঙ্গে সম্ভাব্য বিবাহের সহ ২১ বছরের রাজত্বের বেশির ভাগ সময় একমাত্র সাম্রাজ্ঞী হিসেবে কার্যক্রম পরিচালনা করেছিল। তার একমাত্র উত্তরাধিকারী হিসেবে সিজারিয়নের উপস্থিতি সুবিধা ও বিপদ উভয়ই উৎপন্ন করেছিল। সিজারিয়নের আকস্মিক মৃত্যু রাজবংশকে উত্তরাধিকারী শূন্য করে দিতে পারে, কিন্তু অন্যান্য সম্ভাব্য উত্তরাধিকারী ও ভাইবোনদের সাথে প্রতিদ্বন্দ্বিতাও তার পতন ঘটাতে পারতো। ক্লিওপেট্রা সতর্কতার সঙ্গে আরও উত্তরাধিকারী তৈরির জন্য অ্যান্টনিকে তার অংশীদার হিসাবে বেছে নিয়েছিল, কারণ সিজারের মৃত্যুর পরে তাকে সবচেয়ে শক্তিশালী রোমান ব্যক্তিত্ব হিসাবে বিবেচনা করা হয়েছিল। অ্যান্টনিও ট্রামভাইরাল ক্ষমতার সাহায্যে ক্লিওপেট্রার জন্য রোমানদের হাতে থাকা সাবেক টলেমীয় ভূমি পুনরুদ্ধার করার বিস্তৃত কর্তৃত্ব পেয়েছিল। যদিও এটা স্পষ্ট যে ক্লিওপেট্রা ৩৮ খ্রিস্টপূর্বাব্দের ১৯শে নভেম্বরের মধ্যে তার গভর্নর ডায়োজেনিসের সঙ্গে সিলিসিয়া ও সাইপ্রাস উভয়কেই নিয়ন্ত্রণ করেছিল, সম্ভবত স্থানান্তরটি অ্যান্টনির সঙ্গে ক্লিওপেট্রার একত্রে সময় কাটানোর সময়ে ৪১-৪০ খ্রিস্টপূর্বাব্দের শীতের আগে ঘটেছিল। প্লুতার্ক জোর দিয়ে বলেছিল, যে ক্লিওপেট্রা পাশা খেলত, অ্যালকোহল পান করত, বনে শিকার করত এবং অ্যান্টনির সঙ্গে সামরিক অনুশীলনে অংশ নিয়েছিল। এই পুরুষালি ক্রিয়াকলাপগুলি তাকে পরবর্তী রোমান লেখকদের কাছে পছন্দের পাত্রী হয়ে উঠতে দেয়নি, তবে লেখকগণ তার রোমান সঙ্গীর সঙ্গে গড়ে তোলা ঘনিষ্ঠ সম্পর্ককে লেখনীর মধ্যে প্রদর্শন করেছিল।
ক্লিওপেট্রার রাজতন্ত্রের অধীনে মিশর
মিশরে ক্লিওপেট্রার ব্যক্তিগত শাসন অপার্থিব নিরঙ্কুশ রাজতন্ত্রের আদর্শ অনুসরণ করেছিল, যেটি মহান আলেকজান্ডারের জন্মভূমি উত্তরাঞ্চলীয় গ্রিসের মেসিডোন রাজ্যে বিদ্যমান ছিল, তিনি ও তার উত্তরসূরিদের আগে, এই রাজতন্ত্রের শৈলীটি দিয়াদোচি বিজিত আকিমিনীয় পারস্য সাম্রাজ্য জুড়ে ছড়িয়ে দিয়েছিলেন। ধ্রুপদী গ্রিসে (৪৮০-৩৩৬ খ্রিস্টপূর্বাব্দ) গণতন্ত্র ও অলিগার্কি সহ বিভিন্ন ধরনের নগর-রাষ্ট্র (অর্থাৎ পোলিস) বিদ্যমান ছিল। এই নগর-রাষ্ট্রগুলি হেলেনীয় গ্রিসে (৩৩৬-১৪৬ খ্রিস্টপূর্বাব্দ) এবং এমনকি পরে রোমান গ্রিসেও এই ধরনের সরকার বজায় রেখেছিল। তারা প্রবলভাবে প্রভাবিত ছিল এবং অনেক ক্ষেত্রে অ্যান্টিগোনিড, সেলিউসিড ও টলেমীয় রাজ্যের হেলেনীয় রাজতন্ত্র দ্বারা আধিপত্য বিস্তার করেছিল। টলেমীয় রাজবংশের প্রতিষ্ঠাতা প্রথম টলেমি সোটারের শাসনামল থেকে শুরু করে, টলেমীয় সাম্রাজ্য সিরিয়ার নিয়ন্ত্রণ নিয়ে সেলিফকিদোন সাম্রাজ্যের বিরুদ্ধে একাধিক সংঘর্ষে লিপ্ত হয়েছিল। ক্লিওপেট্রার রাজ্য মিশরে ছিল, কিন্তু তিনি এটিকে প্রসারিত করতে এবং উত্তর আফ্রিকা, পশ্চিম এশিয়া ও পূর্ব ভূমধ্যসাগরীয় অববাহিকা অঞ্চলগুলিকে অন্তর্ভুক্ত করতে চেয়েছিলেন, যা তার খ্যাতিমান পূর্বপুরুষ প্রথম টলেমি সোটারের অধীনস্থ ছিল।
এক্ট অফ ভেলর
এক্ট অফ ভেলর ২০১২ সালে মুক্তিপ্রাপ্ত একটি আমেরিকান যুদ্ধের চলচ্চিত্র। ছবিটির কাহিনী লিখেছেন কার্ড জন্সটেড এবং পরিচালনা করেছেন মাইক মিকয় ও স্কট ওয়াগ। এতে অভিনয় করেছেন রসেলিন সানচিজ, নেসটর সেরানো, এমিলিও রিভোরা সহ আরো অনেকে। ছবিটি মূলত ইউএস নেভি সিল ও ইউএস নেভির স্পেশাল ওয়ারক্রাইম ফোর্সের সদ্যসদের কাহিনী অবলম্বনে নির্মিত। চলচ্চিত্রটি শ্রেষ্ঠ মৌলিক গানের জন্য ৭০তম গোল্ডেন গ্লোব পুরুস্কারের জন্য মনোনীত হয়েছিল।
কাহিনী
ইন্দোনেশিয়ার ট্রেনিং ক্যাম্প থেকে মুক্ত আবু সাবেল নমে একজন চেচেন সন্ত্রাসী (জেসন কোটল) ফিলিপাইনের একটি প্রথমিক বিদ্যালয়ে গাড়ি বোমা বিস্ফোরনের মাধ্যমে সেখানকার আমেরিকান রাষ্ট্রদূত, তার পুত্র ও কয়েক ডজন শিশুকে হত্যা করে।
কোস্টারিকাতে ওয়াল্টার রোজ নামে একজন সিআইএ এজেন্ট লিসা মার্লোস নামে আরেক এজেন্ট এর বাড়িতে দেখা করে তাদের টার্গেট মাদক চোরাকারবারী মিখাইল ক্রিসটো ট্রকোভিস এর সম্পর্কে আলোচনা করার জন্য। ক্রিসটোর লোক রোজকে খুন করে লিসাকে অপহরণ করে। লিসাকে নিয়ে বনের মধ্যে একটি বাড়িতে গার্ড দিয়ে পাহারা দেওয়া অবস্থায় রাখা হয় এবং তাকে নির্যাতন করা হয়।
বাল্যবন্ধু ক্রিসটো ও সাবাল কিয়াভ এ দেখা করে এবং ক্রিসটো জানায় যে সিঅইএ তাকে অনুসরন করছে। এরপর সাবাল একটি কারখানায় যায় যেখানে সুইসাইড মিশনের জন্য এক ধরনের জ্যাকেট তৈরি করা হচ্ছে যা স্ক্যানারে ধরা পরবে না। এরপর থেকে নেভি সীল সেভেন এর সদস্যরা বিভিন্ন জায়গায় অভিযান পরিচালনা করে ক্রিস্টোকে গ্রেপতার করে। সাবলকে ধরার অভিযানে রকি মারা যায়। তাকে সম্পূর্ণ সামরিক মর্যাদাতে সমাহিত করা হয়।
অমিত বন্দ্যোপাধ্যায়
অমিত বন্দ্যোপাধ্যায় (জন্ম ২৫ অক্টোবর ১৯৮৭) একজন ভারতীয় ক্রিকেটার যিনি একজন বোলার হিসেবে খেলেন। তিনি ২০১৫ সালে বাংলার হয়ে চারটি প্রথম শ্রেণীর ম্যাচ খেলেন।
হোম অ্যালোন
হোম অ্যালোন ১৯৯০ সালে মুক্তিপ্রাপ্ত মার্কিন হাস্যরসাত্মক চলচ্চিত্র। এটি রচনা ও প্রযোজনা করেছেন চলচ্চিত্রাকার জন হিউজেস এবং পরিচালনা করেছেন ক্রিস কলম্বাস। এটি ছিলো হোম অ্যালোন ধারাবাহিকের প্রথম চলচ্চিত্র। চলচ্চিত্রের প্রধান চরিত্র ম্যাকোলে কুলকিন, কেভিন ম্যাককালিস্টার চরিত্রে অভিনয় করেন। এছাড়াও এতে জু পেচি, ড্যানিয়েল স্টার্ন, ক্যাথারিন ও'হারা এবং জন হেয়ার্ড অভিনয় করেন। চলচ্চিত্রটির জন্য কেন্দ্রীয় চরিত্রে অভিনয় করা কুলকিন সেরা অভিনেতার পুরস্কার হিসেবে গোল্ডেন গ্লোব অ্যাওয়ার্ড পান।
অভিনয়ে
প্রমুখ।
বক্স অফিস
১৮ মিলিয়ন মার্কিন ডলার বাজেটের এই চলচ্চিত্র কেবল মার্কিন যুক্তরাষ্ট্রে আয় করে ২৮৫.৮ মিলিয়ন মার্কিন ডলার এবং কানাডাসহ সারাবিশ্বে মোট ৪৭৬.৭ মিলিয়ন মার্কিন ডলার আয় করে। চলচ্চিত্রটি মুক্তির পর মার্কিন যুক্তরাষ্ট্রের সেরা হাস্যরসাত্মক চলচ্চিত্রের তালিকায় স্থান পায়, এমনকি এটি বিশ্বব্যাপী রেকর্ড করা ২০১১ সালের চলচ্চিত্র দ্যা হ্যাংওভার পার্ট ২ কে পর্যন্ত ছাড়িয়ে যায়। এটি ছিলো সর্বোচ্চ অর্থ আয় করা দক্ষিণ আমেরিকার বক্স অফিসের ক্রিসমাস চলচ্চিত্রের সেরা সিনেমা।
জাতীয় পতাকা দিবস
২ মার্চ বাংলাদেশের জাতীয় পতাকা দিবস। একাত্তরের এই দিনে ঢাকা বিশ্ববিদ্যালয়ের কলা ভবনে প্রথম জাতীয় পতাকা তোলা হয়েছিল। সবুজ জমিনের ওপর লাল বৃত্তের মাঝখানে সোনালি মানচিত্র খচিত পতাকা। ওইদিন পতাকা উত্তোলন করেছিলেন ডাকসুর সহসভাপতি আ স ম আবদুর রব।
ইতিহাস
পাকিস্তানি শাসকগোষ্ঠীর শোষণ, অন্যায়, অত্যাচার, অবিচারের বিরুদ্ধে তৎকালীন ডাকসু নেতাদের উদ্যোগে ২ মার্চ সাড়া দিয়েছিল আমজনতা। প্রকৃতপক্ষে সেদিনের পতাকা উত্তোলনের মধ্য দিয়েই বাঙালি ছাত্র-জনতা স্বাধীনতা সংগ্রামের অগ্নিমন্ত্রে উজ্জীবিত হয় এবং স্বাধীনতা অর্জনের পথে যাত্রা শুরু করে। পতাকা উত্তোলনই জানান দেয় স্বাধীন বাংলাদেশের বিকল্প নেই। দীর্ঘ ৯ মাসের বহু ত্যাগ, রক্তের বিনিময়ে স্বাধীন সার্বভৌম বাংলাদেশের অভ্যুদয় ঘটে। স্বাধীনতা সংগ্রামের ৯ মাস এই পতাকাই বিবেচিত হয় আমাদের জাতীয় পতাকা হিসেবে।
২ মার্চ পাকিস্তানের জাতীয় পরিষদের অধিবেশন স্থগিত ঘোষিত হওয়ায় সকাল থেকেই দলমত নির্বিশেষে সর্বস্তরের মানুষ ঢাকার রাজপথে অবস্থান নেয়, ঢাকা পরিণত হয় মিছিলের নগরীতে। পাকিস্তানি শাসকগোষ্ঠীর জুলুম, নিগ্রহ, শোষণ আর নিপীড়নের বিরুদ্ধে তৎকালীন ডাকসু নেতাদের উদ্যোগের নানা শ্রেণী-পেশার মানুষ জড়ো হতে থাকেন ঢাকা বিশ্ববিদ্যালয় এলাকায়। অকুতোভয় ছাত্রসমাজ ও জনতা পাকিস্তানের রক্তচক্ষু উপেক্ষা করে জানিয়ে দেয় বাঙালিরা মাথা নত করবে না। বাংলাদেশের মানচিত্রখচিত ওই পতাকা সর্বপ্রথম উত্তোলন করেছিলেন ছাত্রলীগের তৎকালীন নেতা আ স ম আব্দুর রব। তখন ছাত্র সমাবেশের নেতৃত্বে ছিলেন নূরে আলম সিদ্দিকী, আব্দুল কুদ্দুস মাখন, শাহজাহান সিরাজ, আ স ম আব্দুর রব প্রমুখ।
বঙ্গবন্ধু শেখ মুজিবুর রহমান সর্বপ্রথম নিজ হাতে জাতীয় পতাকা উত্তোলন করেন ২৩ মার্চ ১৯৭১ সালে ধানমন্ডিতে তার নিজ বাসভবনে। এছাড়া একাত্তরের এই দিনেই বঙ্গবন্ধু শেখ মুজিবুর রহমান প্রথম অসহযোগ আন্দোলনের ঘোষণা দিয়েছিলেন। রেসকোর্স ময়দানে ৭ মার্চের ঐতিহাসিক জনসভার ঘোষণাও দেয়া হয় এই দিনে। লাল রঙের ভরাট বৃত্তটি রক্তক্ষয়ী সংগ্রামের মাধ্যমে ছিনিয়ে আনা স্বাধীনতার নতুন সূর্যের প্রতীক।
বহির্বিশ্বে পতাকা উত্তোলন দিবস
১৯৭১ সালের ১৮ এপ্রিল কলকাতাস্থ পাকিস্তানের ডেপুটি হাই কমিশনের প্রধান এম হোসেন আলী জাতীয় পতাকা উত্তোলন করেন। এটিই বিদেশের মাটিতে বাংলাদেশের প্রথম জাতীয় পতাকা উত্তোলন। মুক্তিযুদ্ধের সময় ১৭ এপ্রিল মেহেরপুরে বর্তমান মুজিব নগরের আম্রকাননে জাতীয় পতাকা উত্তোলনের সাথে সাথে সর্বপ্রথম জাতীয় সঙ্গীত গাওয়া হয়।
অ্যানিসোটা পিগলেরি
অ্যানিসোটা পিগলেরি বা হলুদ স্ট্রাইপড ওকওয়ার্ম, স্যাটারনিডাই পরিবারের একটি মথ । ১৯৭৫ সালে জুলস সিই রিওট প্রজাতিটি প্রথম বর্ণনা করেন। এটি মার্কিন যুক্তরাষ্ট্রে দক্ষিণ-পূর্ব কেনটাকি, দক্ষিণ-পশ্চিম ভার্জিনিয়া, পূর্ব টেনেসি এবং পশ্চিম উত্তর ক্যারোলিনা থেকে দক্ষিণে পশ্চিম দক্ষিণ ক্যারোলিনা এবং মধ্য জর্জিয়া থেকে উত্তর-মধ্য ফ্লোরিডায় পাওয়া যায়।
এটিকে ১৯৭৫ সালে একটি প্রজাতি হিসাবে বর্ণনা করা হয়েছিল। পূর্বে একে অ্যানিসোটা সেনেটোরিয়া (জেই স্মিথ, ১৭৯৭) হিসাবে চিহ্নিত হয়েছিল।
ডানার বিস্তার ৪৩-৬৯ মিমি। এরা এক প্রজন্মে জুলাইয়ের মাঝামাঝি থেকে আগস্টের শেষের দিকে পূর্ণ বয়স লাভ করে। সঙ্গম মধ্য সকাল থেকে মধ্য দুপুর ব্যপ্তিকালে হয়ে থাকে।
লার্ভা প্রধানত বিভিন্ন ওক প্রজাতির খাবার খায়। তারা তাদের বিকাশের সময় অনেকে মিলে একসাথে খাদ্য গ্রহণ করে। প্রাপ্তবয়স্করা আহার গ্রহণ করে না।
এটি দক্ষিণ-পূর্ব মার্কিন যুক্তরাষ্ট্রের ওক গাছে বসবাসকারী একটি কীটপতঙ্গ। ফ্লোরিডায় ১৯৯৬-২০০১ সময়জুড়ে এরা ব্যাপক হারে বৃদ্ধি পায়। এই প্রচুর সংখ্যক শুঁয়োপোকা অনেক বাড়ির মালিকদের জন্য একটি প্রধান উদ্বেগের বিষয়। ফ্রাস সাধারণত ড্রাইভওয়ে, ওয়াকওয়ে, পুল ডেক এবং অন্যান্য বহিরঙ্গন কাঠামো অবস্থান করে দাগ সৃষ্টি করে।
নাঙ্গলোই মেট্রো স্টেশন
নাঙ্গলোই মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের কিরারি এক্সটেনশনে অবস্থিত উত্তোলিত মেট্রো স্টেশন। ২০১০ সালের ৩রা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়।
ইবনে আবি ইসহাক
আবদুল্লাহ ইবনে আবি ইসহাক আল হাদরামি (Arabic, عبد الله بن أبي اسحاق الحضرمي), (মৃত্যু ৭৩৫ খ্রিষ্টাব্দ / ১১৭ হিজরি) আরবি ভাষার প্রথম ব্যাকরণবিদ হিসেবে বিবেচিত হন। তিনি একটি ব্যাকরণ সংকলন করেন যাতে বিশুদ্ধ বলে পরিচিত বেদুইন আরবির উল্লেখ ছিল। আরবিতে ভাষাতাত্ত্বিক তুলনা ব্যবহারের ক্ষেত্রে তাকে প্রথম বলে বিবেচনা করা হয়।
ইবনে আবি ইসহাকের দুইজন ছাত্র ছিলেন হারুন ইবনে মুসা ও আবু আমর ইবনুল আলা। তার ছাত্র আল সাকাফি ও আল আলার ব্যাকরণের ক্ষেত্রে মতপার্থক্য আরবি ব্যাকরণের কুফা ও বসরা শাখার মূল ধরা হয়। বলা হয় যে ইবনে আবি ইসহাক সাধারণ ভাষ্যের চেয়ে ব্যাকরণের নিয়মের ক্ষেত্রে বেশি দক্ষ ছিলেন।
পরবর্তী সময়ের ব্যাকরণবিদদের উপর ইবনে আবি ইসহাকের প্রভাব রয়েছে। সিবাওয়েহ তার আরবি ব্যাকরণে সাতবার ইবনে আবি ইসহাককে কর্তৃপক্ষ হিসেবে উল্লেখ করেছেন।
ঝালরাপাতান
ঝালরাপাতান (Jhalrapatan) ভারতের রাজস্থান রাজ্যের ঝালাওয়ার জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৭ মিটার (১০৪০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঝালরাপাতান শহরের জনসংখ্যা হল ৩০,১১২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ঝালরাপাতান এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
হিন্দি চলচ্চিত্র অভিনেতাদের তালিকা
থাম্ব|হিন্দি সিনেমা প্রযোজনার ধারা হিন্দি চলচ্চিত্রের অভিনেতাদের একটি তালিকা নিচে দেয়া হল। অর্জুন কাপু, রিতেস দেশমুখ,সানি দেওল,ববি দেওল
আইএসও ৩১৬৬-২:টিভি
আইএসও ৩১৬৬-২:টিভি হল আইএসওর একটি মান যা টুভালুর উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে টুভালুর জন্য, আইএসও ৩১৬৬-২ কোড একটি নগর পরিষদ ও ৭টি দ্বীপ পরিষদের জন্য সংজ্ঞায়িত করা হয়েছে। নিউলাকিতার নিজস্ব দ্বীপ পরিষদ থাকলেও এটিকে অন্তর্ভুক্ত করা হয়নি যেহেতু এটি নিউতাওর প্রশাসনিক অংশ হিসাবে পরিচালিত হয়।
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল, টুভালুর আইএসও ৩১৬৬-১ আলফা-২ কোড। দ্বিতীয় অংশ হল তিনটি অক্ষর।
বর্তমান কোড
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে। যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
এ এইচ এম খায়রুজ্জামান লিটন
এ এইচ এম খায়রুজ্জামান লিটন (জন্ম ১৪ আগস্ট ১৯৫৯) বাংলাদেশ আওয়ামী লীগের প্রেসিডিয়াম সদস্য এবং রাজশাহী সিটি কর্পোরেশনের দায়িত্বাধীন মেয়র। ২০০৮ থেকে ২০১৩ এবং ২০১৮ থেকে ২০২৩ সাল পর্যন্ত তিনি রাজশাহীর মেয়র ছিলেন। ২০২৩ সালে পুনরায় নির্বাচিত হয়।
প্রারম্ভিক জীবন
খায়রুজ্জামান লিটন ১৯৫৯ সালের ১৪ আগস্ট রাজশাহী জেলার কাদিরগঞ্জে জন্মগ্রহণ করেন। খায়রুজ্জামান লিটন রাজশাহী কলেজিয়েট স্কুলে প্রাথমিক শিক্ষা লাভের পর ১৯৭৬ সালে রামকৃষ্ণ মিশন বিদ্যাপীঠ থেকে উচ্চ মাধ্যমিক সম্পন্ন করেন। এরপর কলকাতা বিশ্ববিদ্যালয়ের ইংরেজির বিভাগে ভর্তি হন এবং ১৯৭৯ সালে স্নাতক ডিগ্রী অর্জন করেন। এরপর ১৯৮৩ সালে রাজশাহী বিশ্ববিদ্যালয় থেকে আইন বিদ্যায় স্নাতক ডিগ্রী অর্জন করেন। তিনি আইনজীবী হিসেবে কর্মজীবন শুরু করেন। ১৯৮৫ সালে তিনি বার কাউন্সিলের সদস্য হন।
রাজনৈতিক জীবন
খায়রুজ্জামান লিটন ১৯৮৪ সালে আনুষ্ঠানিকভাবে বাংলাদেশ আওয়ামী লীগে যোগদানের মাধ্যমে রাজনীতি শুরু করেন । ১৯৯৬ সালে সপ্তম এবং ২০০১ সালে অষ্টম জাতীয় সংসদ নির্বাচনে রাজশাহী-২ (পবা-বোয়ালিয়া) আসন থেকে আওয়ামী লীগের প্রার্থী হিসেবে নির্বাচনে অংশ নিয়ে পরাজিত হন। ২০০৮ সালে তিনি রাজশাহী সিটি কর্পোরেশনের মেয়র নির্বাচিত হন এবং ২০১৩ সালের ৯ মে পর্যন্ত মেয়র ছিলেন। ২০১৮	সালের ৩০ আগস্ট পুনরায় মেয়র নির্বাচন করে জয় লাভ করেন। এবং ২০২৩ সালের ২১ জুন রাজশাহী সিটি কর্পোরেশন নির্বাচনে আবার মেয়র নির্বাচিত হন। তিনি রাজশাহী মহানগর আওয়ামীলীগের সভাপতির দায়িত্ব পালন করেছেন দীর্ঘদিন। ২০২১ সালের ১৯ নভেম্বর তিনি বাংলাদেশ আওয়ামী লীগের সর্বোচ্চ নীতিনির্ধারণী কমিটি প্রেসিডিয়াম এর সদস্য হিসেবে অন্তৰ্ভুক্ত হন।
ব্যক্তিগত ও পারিবারিক জীবন
খায়রুজ্জামান লিটনের পিতার নাম আবুল হাসনাত মোহাম্মদ কামারুজ্জামান এবং মাতা জাহানারা বেগম। আবুল হাসনাত বাংলাদেশের প্রথম স্বরাষ্ট্রমন্ত্রী ও বাংলাদেশের স্বাধীনতা যুদ্ধের অন্যতম সংগঠক ছিলেন।  ছয় ভাই-বোনের মধ্যে লিটন চতুর্থ এবং ভাইদের জ্যেষ্ঠ। তার দাদা আবদুল হামিদ রাজশাহী অঞ্চলে মুসলিম লীগের সভাপতি ও পূর্ব পাকিস্তান আইন সভার সদস্য (এমএলএ) হিসেবে দায়িত্ব পালন করেন। আব্দুল হামিদের পিতার নাম হাজী লাল মোহাম্মাদ দুই মেয়াদে পূর্ববঙ্গ লেজিসলেটিভ কাউন্সিলের (এমএলসি) সদস্য ছিলেন। তিনি রাজশাহী এসোসিয়েশন ও বরেন্দ্র একাডেমীর একমাত্র মুসলিম সদস্য ছিলেন।
বাঙলা (চলচ্চিত্র)
বাঙলা ২০০৬ সালে মুক্তিপ্রাপ্ত শহীদুল ইসলাম খোকন পরিচালিত একটি বাংলাদেশী চলচ্চিত্র। বায়ান্নর ভাষা আন্দোলনের প্রেক্ষাপটে আহমেদ ছফা রচিত বিখ্যাত উপন্যাস ওঙ্কার' অবলম্বনে এই চলচ্চিত্রটি রচিত হয়। চলচ্চিত্রটিতে এক বাক প্রতিবন্ধী মেয়ের জীবনের গল্প এবং সেসময় পূর্ব বাংলার সামাজিক প্রেক্ষাপট ও পাকিস্তানি দোসরদের শোষণের কথা তুলে ধরা হয়েছে। এতে মূল চরিত্রে অভিনয় করেছে শাবনূর। মাহফুজ আহমেদ ও হুমায়ুন ফরিদী যথাক্রমে তার স্বামী ও বাবার চরিত্রে অভিনয় করেন।
কাহিনী সংক্ষেপ
১৯৫২ সালের ভাষা আন্দোলনে রাষ্ট্রভাষা বাংলার দাবিতে যখন এদেশের কোটি জনতা রাজপথে নেমেছে তখন সুখী (শাবনূর) মিছিলের আওয়াজ শুনতে পেলেই ঘরের জানালায় ছুটে যায়। সেও সবার সাথে সমস্বরে চিৎকার করতে চায়, কিন্তু পারে না। কেননা সে কথা বলতে পারে না। বাড়ির সবার অলক্ষ্যে সে চেষ্টা করে কথা বলার। নানারকম কলাকৌশলেও সুখীর গলা দিয়ে আওয়াজ বের হয় না। চলচ্চিত্রের একদম শেষের দিকে সুখীর মুখ দিয়ে রক্ত বের হতে থাকে। সুখী বহু কষ্টে নিজের গলা চেপে ধরে একটি মাত্র আওয়াজ করতে পারে - সেটি হলো ‘বাঙলা’। বাঙলা বলার পরেই, সেসময়ই মৃত্যু তার হয়।
হস্তমৈথুন ক্রিম
হস্তমৈথুন ক্রিম বা স্বমেহন ক্রিম বা মাস্টারবেশন ক্রিম, পুরুষ হস্তমৈথুন ক্রিয়াকলাপের সময় সংবেদনকে অনুকূল করতে নকশা করা একটি ব্যক্তিগত লুব্রিক্যান্ট বা তেল। এটি স্তন সঙ্গমে মহিলার স্তনে প্রয়োগ করেও ব্যবহার করা যেতে পারে।
হস্তমৈথুন ক্রিমগুলিতে প্রায়শই তেল ভিত্তিক উপাদান থাকে যা ল্যাটেক্স কনডমের সাথে সামঞ্জস্যপূর্ণ নয়।
বাজারে ব্র্যান্ডগুলির মধ্যে রয়েছে সেনজুরি, স্ট্রোক ২৯, সুইস নেভি মাস্টারবেশন ক্রিম এবং হার্ডওয়্যার ওয়াঙ্ক ওয়াক্স হেভি ডিউটি মাস্টারবেশন ওয়াক্স।
হস্তমৈথুন ক্রিম লুব্রিক্যান্ট থেকে পরিবর্তিত হয় কারণ এটি অনেক ঘন এবং লিঙ্গে প্রয়োগ করার সময় এটি গড়িয়ে পড়ে যায় না। একবার গরম হয়ে গেলে ব্যবহারের সময় সান্দ্রতাও পরিবর্তিত হয়। যেহেতু এটি একটি ঘন ক্রিম তাই কার্যশেষে ক্রিম অপসারণ করতে কিছুটা প্রচেষ্টার প্রয়োজন হয়। হস্তমৈথুন বর্ধক উপাদানগুলি প্রাকৃতিক তেল থেকে শুরু করে সিলিকন ভিত্তিক, জল ভিত্তিক এবং ক্রিম পর্যন্ত হয়। সিলিকন ভিত্তিক হস্তমৈথুন জেল যেমন সেনজুরি, দীর্ঘস্থায়ী এবং ঝরনাতে ব্যবহার করা যেতে পারে কারণ এগুলো সহজেই কেবল পানির দ্বারা অপসারিত হয় না। জল ভিত্তিক তৈলাক্তকরণগুলি আরও বেশি পরিমানে প্রয়োগ করে বা পণ্যটির তৈলাক্তকরণকে পুনর্জীবিত করে জলের ঝাপটা দেয়ার দরকার হয়।
অ্যানিসোটা অসলারি
এদের ডানার বিস্তার ৫০-৮৬ মিমি। বেশিরভাগ লেপিডোপ্টেরার মতো এ প্রজাতিতেও মহিলারা পুরুষের চেয়ে বড়। নারীদের উপরের অংশ অভিন্ন বাদামী হলুদ। পুরুষদের উপরের দিকে বাদামী লাল, পিছনের ডানা সামনের ডানার চেয়ে কিছুটা গাঢ়। নারী ও পুরুষ উভয়ে সামনের দিকে একটি ছোট সাদা কোষের দাগ রয়েছে। প্রাপ্তবয়স্করা দিনে উড়ে বেড়ায় এবং প্রতি বছর এক প্রজন্মে জুলাই থেকে আগস্ট পর্যন্ত ডানা মেলে থাকে। প্রাপ্তবয়স্করা আহার করে না।